  Григорий Фомин Анжелика Тихонова корреспондент 2022-2023 ӵошатскон сезонэ биатлонъя «Ижевская винтовка» огъяросси ӵошатсконъёс (6+) тулыспалэ радъяськозы. Соос улсын Россилэн чемпионатэз ортчоз. Сыӵе пумкылъян Россиысь биатлонистъёслэн огазеяськонзы кутӥз. Нырысь-валысь чакламъя, ӵошатсконъёс 14-20 тулыспалэ луозы.  Пусъём, «Ижевская винтовка» ӵошатсконъёс 1969-тӥ арысен радъясько. Та дырозь соос арлы быдэ Демидов нимо спортъя огъетын толсурлэн берпуметӥ нуналъёсаз ортчылӥзы но калыккуспо ӵошатсконъёсы быръёнъёс луылӥзы. Тодэ вайытом, 2021-тӥ арын «Ижевская винтовка» 23-27 толсуре ортчиз. Вормисьёс IBU-лэн кубоказ пыриськыны Россилэн люкам командаяз сюризы. Нялтас вераса, кезьыт куазь сэрен ӵошатсконъёсты мукет нуналлы выжтылоно луиз.  Тегъёс: Спорт Биатлон Удмуртия Ижкар  